kalixlouiis/myanmar-wikipedia-corpus huggingface dataset:
မလ္လိကာသည် ရွှေရောင်ဝါဝင်းသော ရုပ်ကလာပ်တော်ကို ရတနာတန်ဆာ ဆင်ယင်ထားသည်ကို ကြည်ညိုသဒ္ဓါပွားများကာ နောင်ဘဝတိုင်း တန်ဆာဆင်ပြီး ကိုယ်ခန္ဓာကို ပိုင်ဆိုင်လိုကြောင်း ဆုတောင်းခဲ့သည်။
ဆက်စပ်ဖတ်ရှုရန် ဝိသာခါဝတ္ထု ဝိသာခါ ကျောင်းအမကြီးအကြောင်း ဥတုဇရုပ်ကလာပ်တော်ကို ဗန္ဓုလစစ်သူကြီးကတော် မလ္လိကာက မဟာလတာတန်းဆာဖြင့် ပူဇော်ခြင်း ကိုးကား ကိုးကား ကဏ္ဍ:ဗုဒ္ဓဘာသာ ဝေါဟာရများ။
Thermal radiation in visible light can be seen on this hot metalwork. Its emission in the infrared is invisible to the human eye. Infrared cameras are capable of capturing this infrared emission. အပူဖြာကူးခြင်း (သို့) အပူဖြာထွက်ခြင်း () သည် ပကတိအပူချိန်သုညမဟုတ်သော အရာဝတ္ထုမှ ထုတ်လွှင့်သော စွမ်းအင်ဖြစ်ပြီး လျှပ်စစ်သံလိုက်လှိုင်းများ (တစ်နည်း ဖိုတွန်အမှုန်များ) က ပို့ဆောင်ပေးသည်။
တစ်နည်းဆိုရလျှင် လျှပ်စစ်သံလိုက်လှိုင်းဖြာထွက်ခြင်းပုံစံဖြင့် ပူသောအရာမှ (မျက်နှာပြင်မှ) အရပ်မျက်နှာ အဖက်ဖက်သို့ ထုတ်လွှင့်လိုက်ကာ ထိုအပူဖြာထွက်ခြင်းသည် ၎င်းကိုစုပ်ယူမည့်နေရာဆီသို့ အလင်းအလျှင်နှုန်းဖြင့် ရွေ့ရှားသည်။
ထို့ကြောင့် အပူဖြာထွက်ခြင်းဖြစ်စဉ်တွင် ၎င်းကိုကူးပြောင်းသယ်ယူမည့် ကြားခံနယ်(အရာဝတ္ထု) မလိုအပ်ပေ။
Thermal radiation (physics), the Editors of Encyclopaedia Britannica, Britannica Encyclopedia] ထိုသို့ လျှပ်စစ်သံလိုက်လှိုင်းဖြာထွက်ခြင်းစွမ်းအင်သည် လှိုင်းအလျား (wavelength) ပေါ်တွင်မူတည်ရာ လှိုင်းအလျားတိုလေလေ စွမ်အင်မြင့်မားလေလေဖြစ်သည်။
ထို့ကြောင့် လှိုင်းအရှည်ဆုံး အနီအောက်ရောင်ခြည်မှသည် လှိုင်းအတိုဆုံးဖြစ်သော ခရမ်းလွန်ရောင်ခြည်အထိ လှိုင်းအမျိုးမျိုးဖြင့် သွားလာနိုင်သည်။
ထိုဖြာထွက်သည့်စွမ်းအင်ကို ဖြန့်ဝေနိုင်မှုနှင့် ပြင်းအားတို့သည် ဖြာထွက်သည့်မျက်နှာပြင်၏ အပူချိန်ပေါ်တွင်မူတည်သည်။
ထိုနည်းတူ စွမ်းအင် ဖြာထွက်ခြင်း (သို့) စုပ်ယူခြင်းနှုန်းသည်လည်း မျက်နှာပြင်၏ သဘောသဘာဝပေါ်၌ မူတည်လေသည်။
ကားချော့ (Kirchoff) ၏ "ဖြာထွက်မှု ဥပဒေသ"အရ ဖြာထွက်မှုကောင်းသော အရာဝတ္ထုများသည် စုပ်ယူမှုအားကောင်းသော အရာဝတ္ထုများဖြစ်ကြ၏။
အနက်ရောင်သုတ်လိမ်းထားသော (blackened surface) အရာဝတ္ထုသည် ဖြာထွက်ခြင်း၊ စုပ်ယူခြင်းကောင်းသော အရာဖြစ်၍ မျက်နှာပြင်တစ်ခုကို ငွေရောင်သုတ်လိမ်းထားပါက ဖြာထွက်ခြင်း၊ စုပ်ယူခြင်း ညံ့ဖျင်းပေလိမ့်မည်။
အနက်ရောင်ဝတ္ထု (black body) သည် ၎င်းအပေါ်ကျရောက်သော ဖြာထွက်လာသည့်စွမ်အင်အားလုံးကို စုပ်ယူနိုင်ရာ ထိုသို့ စုပ်ယူမှုအလွန်ကောင်းသော အနက်ရောင်ဝတ္ထုသည် အလွန်ကောင်းသော ထုတ်လွှင်သူလည်းဖြစ်၏။
နေမှ ကမ္ဘာမြေဆီသို့ အပူရောက်ရှိလာမှုသည် ဤဖြာထွက်ခြင်းဖြစ်စဉ်ကြောင့် ဖြစ်သည်။
နမူနာပြရသော် နေနှင့် ကမ္ဘာကြားရှိ နေရာ (သို့) အာကာသသည် အများအားဖြင့် မည်သည့်အရာမျှမရှိပေ။
ထို့ကြောင့် အပူလျှောက်ကူးခြင်း၊ အပူစီးကူးခြင်းနည်းများဖြင့် အပူရောက်ရှိနိုင်ခြင်းမရှိပါ။
နေ (သို့) မီးတောက်တစ်ခုမှ အပူကို ကျွန်ုပ်တို့ခံစားနိုင်သည်။
ထိုနည်းတူ မီးဖိုကြီးတစ်ခုဘေးနားမှ ဖြတ်သွားသောအခါ မီးဖိုကို ထိတွေ့ခြင်း (သို) မီးဖိုထဲသို့ ဝင်ရောက်ကြည့်ရှုခြင်းမပြုဘဲ အနွေးဓာတ်ကို ရရှိနိုင်သည်။
ပူသောအရာမှ လျှပ်စစ်သံလိုက်လှိုင်းများကို ထုတ်လွှင့်သောအခါ ကျွန်ုပ်တို့၏ အရေပြားက စုပ်ယူပေးသည်ကြောင့် အနွေးဓာတ်ကို ခံစားရခြင်းဖြစ်၏။
လျှပ်စစ်သံလိုက်လှိုင်းများကို လှိုင်းအလျှားပေါ်မူတည်၍ အမည်အမျိုးမျိုးဖြင့် ခေါ်ဆိုနိုင်ရာ ရေဒီယိုလှိုင်း၊ မိုက်ခရိုဝေ့လှိုင်း၊ အနီအောက်ရောင်ခြည်လှိုင်း၊ မြင်နိုင်သောအလင်းလှိုင်း၊ ခရမ်းလွန်ရောင်ခြည်လှိုင်း၊ အက်ခ်စ်ရေးလှိုင်း (X-ray)၊ ဂမ္မာလှိုင်းတို့ဖြစ်ကြသည်။
ထိုလှိုင်းများအနက် ကျွနိုပ်တို့အရေပြားသည် အနီအောက်ရောင်ခြည်ကို ခံစားတုံ့ပြန်မှု အလွန်အားကောင်းသည်။
ထို့ကြောင့် အနီးနား၌ မီး (သို့) မီးတောက်ရှိပါက ရရှိသည့် အပူ/အနွေးဓာတ်ကို အနီအောက်ရောင်ခြည်လှိုင်းမှတစ်ဆင့် ခံစားရခြင်းဖြစ်သည်။
Methods of Heat Transfer, Lumen ကိုးကား ကဏ္ဍ:အပူကူးပြောင်းခြင်း။
ခိယောမိဇုကျောင်းတော် (清水寺, ခိယောမိဇုဒဲရ)သည် ဂျပန်နိုင်ငံ၊ တိုကျိုမြို့အရှေ့ပိုင်းတွင် တည်ရှိသည့် ကျောင်းတော်တစ်ခု ဖြစ်သည်။
ယခင်က ဤကျောင်းတော်ကို အိုတိုဝဆန်းခိယောမိဇုကျောင်းတော် (音羽山清水寺) ဟု သိကြသည်။
ဤကျောင်းတော်သည် ယူနက်စကိုကမ္ဘာအမွေအနှစ်နေရာဖြစ်သည့် တိုကျိုရှေးဟောင်းသမိုင်းဝင်အဆောက်အဦး (ကျိုတို၊ အုဂျိနှင့် အိုဆုမြို့များ)တွင် ပါဝင်သည်။
ခိယောမိဇုအမည်ဖြင့် ရှိမနဲစီရင်စု၊ ယစုဂိမြို့တွင် နောက်ထပ်ကျောင်းတော်တစ်ခု ရှိသေးသည်။
ထိုကျောင်းတော်သည် ဂျပန်နိုင်ငံ အနောက်ပိုင်းရှိ Chūgoku 33 Kannon Pilgrimage ၏ ကျောင်းတော် ၃၃ ခုတွင် ပါဝင်သည်။
ဤကျောင်းတော်သည် ဗုဒ္ဓဘာသာရဟန်း နိချိရန်း (Nichiren) နှင့် ဆက်စပ်လျက်ရှိသည်။
ခိယောမိဇုကျောင်းတော်သည် လက်ရှိအချိန်တွင် တစ်ပိုင်းတစ်စဖောက်ထွင်းမြင်နိုင်ရသည့် ငြမ်းစင်များဖြင့် ကာရံထားသည်။
၂၀၂၀ ခုနှစ် အိုလံပစ်အတွက် ပြင်ဆင်ခြင်း လုပ်ငန်းများကို ဆောင်ရွက်နေခြင်း ဖြစ်သည်။
သမိုင်း ခိယောမိဇုကျောင်းတော်ကို ဟဲအိအန်ခေတ် (Heian) က ဆောက်လုပ်ခဲ့သည်။
Ponsonby-Fane (1956), p. 111. ၇၇၈ ခုနှစ်တွင် ဆခနိုအုအဲနိုတမုရမရို (Sakanoue no Tamuramaro) က ကျောင်းတော်ကို ဆောက်လုပ်ခဲ့သည်။
Graham (2007), p. 37 လက်ရှိအချိန် မြင်ရသည့် ကျောင်းတော်သည် တိုခုဂဝအိအဲမိဆု (Tokugawa Iemitsu) ၏ လမ်းညွှန်မိန့်ကြားမှုဖြင့် ၁၆၃၃ ခုနှစ်က ပြင်ဆင်ခဲ့သည့် ပုံစံ ဖြစ်သည်။
ကျောင်းတော်တစ်ခုလုံးကို တည်ဆောက်ရာတွင် သံကို အသုံးပြုထားမှု လုံးဝမရှိပေ။
ကျောင်းတော်၏ အမည်သည် အနီးအနားရှိ ရေတံခွန်၏ အမည်ကို စွဲ၍ ခေါ်ဝေါ်ခြင်း ဖြစ်သည်။
ခိယောမိဇုဆိုသည်မှာ “သန့်ရှင်းသည့်ရေ” သို့မဟုတ် “စင်ကြယ်သည့်ရေ” ဟု အဓိပ္ပာယ်ရသည်။
ဤကျောင်းတော်သည် နာရခေတ် (Nara) ကာလက လွှမ်းမိုးမှုရှိသည့် ဟော့ဆိုး (Hossō) နှင့် ဆက်စပ်မှုရှိသည်။
Graham (2007), p. 32 လက်ရှိကာလ ကျောင်းတော်၏ အဓိကခန်းမတွင် ကြီးမားသည့် ဝရန်တာတစ်ခု ရှိပြီး ရှည်လျားသည့် တိုင်များဖြင့် ထောက်ပံ့ထားသည်။
ထိုဝရံထာမှနေ၍ မြို့၏ လှပသည့် မြင်ကွင်းများနှင့် တောင်ကုန်းတောင်တန်းများကို ကြည့်ရှုခံစားနိုင်သည်။
ဝရံတာများနှင့် အဓိကခန်းမများသည် အဲဒိခေတ်ကာအတွင်း တွင် တည်ဆောက်ခဲ့ပြီး ဘုရားဖူးသူ များစွာဝင်ဆံ့သည်။
Graham 2007, p. 80 ကျောင်းတော်တွင် “ခိယောမိဇု၌ ခုန်ဆင်းခြင်း” ဟူသည့် ဖော်ပြသည့် စကားရပ်သည် ထင်ရှားသည်။
၎င်းသည် အဲဒိုခေတ်ကာလ အလေ့အကျင့်တစ်ခု ဖြစ်ပြီး လူတစ်ဦးတစ်ယောက်သည် ၁၃ မီတာ (၄၃ ပေ) အမြင့်ရှိသည့် ခုံမှ ခုန်ချရခြ်ငး ဖြစ်သည်။
အဲဒိုခေတ်ကာလက ထိုကဲ့သို့ ခုန်ချမှုများ ၂၃၄ ကြိမ် ရှိခဲ့ပြီး ၈၅.၄ ရာခိုင်နှုန်းသည် အောင်မြင်ခဲ့သည်။
ထိုကဲ့သို့ အလေ့အကျင့်ကို ၁၈၇၂ ခုနှစ်တွင် တားမြစ်ပိတ်ပင်ခဲ့သည်။
The practice was prohibited in 1872. အဆောက်အဦးအဓိကခန်းမ၏ အောက်ခြေတွင် အိုတဝရေတံခွန် တည်ရှိသည်။
ရေတံခွန်မှ ရေလမ်းကြောင်း သုံးခုသည် ကန်တစ်ခုအတွင်း စီးဝင်နေသည်။
လေ့လာသူများသည် ရေကိုရယူသောက်သုံးနိုင်ပြီး ထိုရေကိုသောက်သုံးပါက ဆန္ဒများပြည့်ဝသည်ဟု ယုံကြည်ကြသည်။
ကျောင်းတော်ပရဝုဏ်နေရာတွင် အခြားများစွာသော ဗိမာန်ကျောင်းတော်များစွာ ပါဝင်သည်။
ထိုအများထဲမှ ဂျိရှုဗိမာန်ကျောင်းတော် (Jishu) ကျောင်းတော် အိုးခုနိနုရှိ (Ōkuninushi) အချစ်နတ်ဘုရားကို ရည်စူးထားသည့် နတ်ကွန်းတစ်ခု ဖြစ်သည်။
ဤဗိမာန်တွင် ၁၀ မီတာ (၃၀ ပေ) ရှိသည့် ကျောက်တုံးများစီထားသည့် လမ်းရှိပြီး ထိုလမ်းကို လေ့လာသူများက အဆုံးထိတိုင်အောင်မျက်စိမှိတ်လမ်းလျှောက်ကာ ကြိုးစားလျှောက်ကြသည်။
အဆုံးထိတိုင် အောင်မြင်အောင် လျှောက်နိုင်သူသည် အချစ်စစ်ကို ရှာဖွေတွေ့ရှိနိုင်မည် ဖြစ်သည်။
ကျောင်းတော်တွင် အဆောင်များ၊ အမွှေးတိုင်များနှင့် အိုမိခုဂျိ (ကံကြမ္မာစာရွက်) များကို ရရှိနိုင်သည်။
ကျောင်းတော်သည် ပွဲတော်များဖြင့် ထင်ရှားသည့် နေရာတစ်ခု ဖြစ်သည်။
နွေရာသီကာလ အိုဘွန်းပွဲတော်နှင့် နှစ်သစ်ကူးအချိန်များတွင် အထူးသဖြင့် ထင်ရှားသည်။
မြေပြင်တွင် နေရာများတည်ဆောက်ကာ ရိုးကာအားလပ်ရက်စားစရာများနှင့် အမှတ်တရလက်ဆောင်များ ရောင်းချခြင်းများလည်း ရှိသည်။
၂၀၀၇ ခုနှစ်တွင် ခိယောမိဇုကျောင်းတော်သည် ကမ္ဘာပေါ်ရှိ အံ့ဩဖွယ်နေရာသစ် ၇ ခု၏ နောက်ဆုံးပိတ် ၂၁ ခုစာရင်းတွင် ပါဝင်ခဲ့သည်။
သို့ရာတွင် အရွေးချယ်ခံရသည့် နေရာ ၇ ခုစာရင်းတွင်မူ မပါဝင်ခဲ့ပေ။
ရုပ်ပုံများ ပြင်ပလင့်များ Information and Photograph Kiyomizu-dera Temple at Official Kyoto Travel Guide Kiyomizu-dera Temple home page Photos and details of Kiyomizu-dera as a pilgrimage destination ကိုးကား ကဏ္ဍ:ဂျပန်နိုင်ငံရှိ ကမ္ဘာ့အမွေအနှစ်နေရာများ။
အမေရိကန်ပြည်ထောင်စု ကာပီတယ်လ် သို့မဟုတ် အမေရိကန်လွှတ်တော်အဆောက်အအုံ () သည် အမေရိကန်ပြည်ထောင်စု၊ ဝါရှင်တန်ဒီစီ မြို့တော်၏ အထင်ကရရှိဆုံးသောအဆောက်အအုံများထဲက တစ်ခုဖြစ်၍ နိုင်ငံ၏ လွှတ်တော် တွေ့ဆုံစည်းဝေးရာ အဆောက်အအုံလည်း ဖြစ်သည်။
ကာပီတယ်လ်အဆောက်အအုံ (Capitol Building) ဟုလည်း ခေါ်ဆိုကြသည်။
သမိုင်း၊ ယဉ်ကျေးမှုအရ အရေးအပါဆုံးနေရာတစ်ခုဖြစ်နိုင်ကာ ၁၈၀၀ ပြည့်နှစ်မှစ၍ ကွန်ဂရက်(လွှတ်တော်) တည်ရှိခဲ့သည်မှာ ယနေ့အထိဖြစ်သည်။
၁၈၀၁ တွင် တောမတ်စ် ဂျက်ဖာဆန် ယင်းအဆောက်အအုံ၌ ပထမဆုံး ကျမ်းသစ္စာကျိမ်ဆိုသော ပထမဆုံး သမ္မတဖြစ်လာခဲ့သည်။
ကာပီတယ်အဆောက်အအုံသည် ကာပီတယ်လ်ကုန်း (Capitol Hill)၊ အမျိုးသားမောလ် (National Mall) ရင်ပြင်ပန်းခြံ၏ အရှေ့ဘက်ဆုံးတွင် တည်ရှိသည်။
အနီးနားတွင် လင်ကွန်းအမှတ်တရအဆောက်အဦ၊ တရားရုံးချုပ်၊ လွှတ်တော်စာကြည့်တိုက်များတည်ရှိသည်။
B. Philip Bigler, United States Capitol building, Washington, District of Columbia, United States, Britannica Encyclopaedia ၁၉၇၀ တွင် သမ္မတ ဝါရှင်တန်က နိုင်ငံ၏ မြို့တော်အဖြစ် တည်ဆောက်ရန် ယခု ကိုလံဘီယာခရိုင် (District of Columbia) ရှိ နေရာကိုရွေးချယ်ခဲ့သည်။
ပြင်သစ်အင်ဂျင်နီယာ ပရဲယား ချားလ်စ် အယ်လ် အန်ဖန့်က မြို့တော်အသစ်အတွက် အစီစဉ်ရေးဆွဲပေးခဲ့ကာ ကာပီတယ်လ်အဆောက်အအုံနေရာကို ကုန်းမြင့်တစ်ခု၌ ရာထားပေးခဲ့ကာ ထိုကုန်းမြင့်ကို ထိုခေတ်က ဂျက်ကင်စ်ကုန်း (Jenkins' Hill) ဟု ခေါ်တွင်ခဲ့သည်။
ယခု၌ ကာပီတယ်လ်ကုန်းဟူ၍ ရည်ညွှန်းခေါ်ဝေါ်ကြသည်။
Architect of the Capitol,History of Capitol Hill မူလအဆောက်အအုံကို ၁၇၉၃ တွင် စတင်တည်ဆောက်ခဲ့ကြကာ အဆောက်အအုံကို ၁၈၀၀ ပြည့်နှစ်တွင် ပြီးစီးခဲ့သည်။
၁၈၁၄ ဝါရှင်တန်မြို့တိုက်ခိုက်ခံရမှုတွင် တစ်စိတ်တစ်ပိုင်းပျင်စီးသွားခဲ့၍ ငါးနှစ်အတွင်း ပြည်လည် ကောင်းမွန်စေရန် ပြုပြင်ခဲ့ကြရသည်။
ယင်းနောက်ပိုင်း၌ အဆောက်အအုံကို ထမ်မံတိုးချဲ့ခဲ့ကြရာ အလွန်ကြီးမားသော ခေါင်မိုးအခုံး၊ တိုးချဲ့ဘေးထုတ်ဆောင်များဖြင့် ကြီးမားကျယ်ပြန့်လာခဲ့သည်။
တိုးချဲ့ဘေးထုတ်ဆောင်များတွင် ကျယ်ဝန်းသော အဆောင်ကြီးနှစ်ခုလည်းပါရှိရာ ၎င်းတို့မှာ တောင်ဘက်အဆောင်သည် အောက်လွှတ်တော် (House of Representatives) နှင့် မြောက်ဘက်ဆောင်သည် အထက်လွှတ်တော် (Senate) တို့အတွက် ဖြစ်ကြသည်။
အုပ်ချုပ်ရေး၊ တရားစီရင်ရေးမဏ္ဍိုင်များ၏ အဆောက်အဦများကဲ့သို့ ကာပီတယ်လ်ကို ဂန္ထဝင်ခေတ်သစ်ပုံစံအသွင်ဖြင့် တည်ဆောက်ခဲ့၍ အပြင်ဘက်ပိုင်း၌ အဖြူရောင်သုတ်လိမ်းထားသည်။
အရှေ့ဘက်နှင့် အနောက်ဘက်နှစ်ခုစလုံးသည် အဆောက်အအုံ၏ မျက်နှာစာများဖြစ်ကြပြီး အရှေ့ဘက်မျက်နှာစာတစ်ခုကိုသာလျှင် ဧည့်သည်များနှင့် ဂုဏ်သိက္ခာရှိသောသူများအတွက် ဝင်ရောက်ရန်ထားရှိသည်။
တိုလုဝိလရုပ်ပွားတော် သည် သီရိလင်္ကာနိုင်ငံ၊ အနုရာဒပူရမြို့ တည်ရှိသည့် ထိုင်တော်မူဗုဒ္ဓရုပ်ပွားတော်တစ်ဆူ ဖြစ်သည်။
၁၉၀၀ ပြည့်နှစ်တွင် ရှာဖွေတွေ့ရှိခဲ့သည်။
ရုပ်ပွားတော်ကို ၄ ရာစု သို့မဟုတ် ၅ ရာစုက ပြုလုပ်ခဲ့သည်။
နှမ်းဖတ်ကျောက်ကို ထွင်းထုထားကာ သီရိလင်္ကာရှိ မူလအခြေအနေအတိုင်း ထိန်းသိမ်းထားရှိသည့် အကောင်းဆုံးလက်ရာများထဲမှ တစ်ခု ဖြစ်သည်။
ဤရုပ်ပွားတော်သည် သမာဓိရုပ်ပွားတော်နှင့် ဆင်တူသည်။
ရုပ်ပွားတော်၏ အချို့အင်္ဂါရပ်များကို ကြည့်ရှုခြင်းဖြင့် မသုရကျောင်း၏ လွှမ်းမိုးမှုများ ပါရှိနေသည်ကို သိနိုင်သည်။
ယခုအခါ ရုပ်ပွားတော်ကို ကိုလမ်ဘိုအမျိုးသားပြတိုက်တွင် ထိန်းသိမ်းထားရှိသည်။
ပုံပန်းသွင်ပြင် တိုလုဝိလဗုဒ္ဓရုပ်ပွားတော်သည် သမာဓိရုပ်ပွားတော်တို့နှင့်အတူ သီရိလင်္ကာနိုင်ငံ၏ ရှေးခေတ်ကျောက်ပန်းရံများထဲတွင် အကောင်းဆုံးတစ်ခုလည်း ဖြစ်သည်။
သီရိလင်္ကာတွင် တွေ့ရှိရသည့် ဗုဒ္ဓရုပ်ပွားတော်များထဲတွင် မူလအခြေအနေအတိုင်း အကောင်းဆုံးထိန်းသိမ်းထားရှိသည့် ရုပ်ပွားတော်လည်း ဖြစ်သည်။
နှမ်းဖတ်ကျောက်တုံးတစ်ခုတည်းကို ထွင်းထားသည့် ရုပ်ပွားတော် ဖြစ်သည်။
သမာဓိရုပ်ပွားတော်နှင့် နီးနီးစပ်စပ် ဆင်တူပြီး အနည်းငယ် သေးငယ်သည်။
ရုပ်ပွားတော်တော်သည် အမြင့် ၉ လက်မ (၁.၇၅ မီတာ) ရှိသည်။
ရုပ်ပွားတော်၏ ခြေထောက်များသည် ခွေထားပြီး လက်များသည်လည်း တရားထိုင်နေဟန် ဖြစ်သည်။
dhyana မုဒြာပုံစံ ဖြစ်သည်။
ထိုင်နေသည့် ပုံစံသည် weerasana ဖြစ်သည်။
ပခုံးအကျယ်သည် ၃ ပေ ၅ လက်မ (၁.၀၄ မီတာ)၊ ဒူးခေါင်းနှစ်ခုအကြား အကျယ်သည် ၅ ပေ ၉ လက်မ (၁.၇၅ မီတာ )ရှိသည်။
ဤရုပ်ပွားတော်နှင့် ခေတ်ကာတူညီသည့် အခြားရုပ်ပွားတော်များ၏ နားသည် ရှည်လျားပြီး တွဲကျနေသည်။
တိုလုဝိလရုပ်ပွားတော်တွင်မူ ထိုကဲ့သို့ မရှိပေ။
နောက်ထပ် ထူးခြားသည့်တစ်ခုမှာ လည်ပင်း၏ အရှေ့ဘက်တွင် အစင်းကြောင်းသုံးခု ဆွဲထားသည်မှာ အိန္ဒိယနိုင်ငံမှ Mathura School ၏ လွှမ်းမိုးမှုများ ရှိသည်ကို သိနိုင်သည်။
ထိုင်းနိုင်ငံ၊ Chaiya ရှိ Wat Phra Borom That ကျောင်းတော်တွင် တည်ရှိသည့် ထိုင်တော်တူရုပ်ပွားတော်များသည် တိုလုဝိလရုပ်ပွားတော်ကဲ့သို့သော အနုရာဒပူရမှ ရုပ်တုများ၏ လွှမ်းမိုးမှုများတည်ရှိနေသည်။
သမိုင်း သမိုင်းပညာရှင်များက ရုပ်ပွားတော်ကို ၄ - ၅ ရာစုကာလ အနုရာဒပူရနောက်ပိုင်းအချိန်များက ပြုလုပ်ခဲ့သည်ဟု ယုံကြည်ကြသည်။
ရှေးဟောင်းသုတေသနပညာရှင် Harry Charles Purvis Bell. က အနုရာဒပူရမြို့ရှိ တိုလုဝိလရွာကို ရှေးဟောင်းသုတေသနဆိုင်ရာ တူးဖော်မှုများ ၁၉၀၀ ပြည့်နှစ်တွင် လုပ်ဆောင်ခဲ့ရာ ရုပ်ပွားတော်ကို တွေ့ရှိခဲ့သည်။
ဤရုပ်ပွားတော်သည် အနုရာဒတွင် တွေ့ရှိခဲ့သည့် အကောင်းဆုံးသော သမိုင်းဝင်ပစ္စည်းတစ်ခု ဖြစ်သည်ဟု Harry Charles Purvis Bell. ဟု ဆိုခဲ့သည်။
နောင်အခါတွင် ရုပ်ပွားတော်ကို ကိုလံဘိုအမျိုးသားပြတိုက်သို့ ပို့ဆောင်ခဲ့ပြီး ယနေ့ထက်တိုင် ထားရှိခဲ့သည်။
ပြတိုက်သည် ရှေးခေတ်သီရိလင်္ကာနိုင်ငံ၏ အကောင်းဆုံးသော ပန်းပုလက်ရာများ ရှိသည့် နေရာတစ်ခုဟု သတ်မှတ်ထားကြသည်။
ရုပ်ပွားတော်ကို အဆောက်အဦ အဓိကဝင်ပေါက်အရှေ့ဘက်တွင်ပင် သိသာစွာ မြင်တွေ့နိုင်သည်။
၁၉၆၃ ခုနှစ် ဝါရှင်တန်ဒီစီ နိုင်ငံသားအခွင့်အရေး လူထုချီတက်ပွဲ၌ မာတင်လူသာကင်း အငယ် မိန့်ခွန်းပြောဆိုနေပုံ "ကျွန်တော့်မှာ အိပ်မက်တစ်ခုရှိတယ်" () သည် အမေရိကန်နိုင်ငံသားအခွင့်အရေး တက်ကြွလှုပ်ရှားသူ မာတင်လူသာကင်း ဂျူနီယာက ၁၉၆၃ ဩဂုတ် ၂၈ ၌ "အလုပ်အကိုင်နှင့် လွတ်လပ်ခွင့်အတွက် လူထုချီတက်ပွဲတွင် ပြောကြားခဲ့သော လူထုမိန့်ခွန်းတစ်ခုဖြစ်သည်။
အဆိုပါရက်၌ ကင်းက အမေရိကန်ပြည်ထောင်စုတွင် လူမျိုးရေးခွဲခြားမှုအဆုံးသတ်ရေး၊ နိုင်ငံသားနှင့် စီးပွားရေးဆိုင်ရာအခွင့်အရေးများကို တောင်းဆိုခဲ့လေသည်။
ဝါရှင်တန်ဒီစီမြို့၊ လင်ကွန်းအမှတ်တရ အဆောက်အအုံ၏ လှေကားထစ်များမှနေ၍ နိုင်ငံသားအခွင့်အရေးဆိုင်ရာ ထောက်ခံသူ လူပေါင်း နှစ်သိန်းခွဲကို မိန့်ကြားပြီး ထိုမိန့်ခွန်းစကားသည် နိုင်ငံသားအခွင့်ရေးလှုပ်ရှားမှု၏ အလွန်ထင်ရှားပေါ်လွင်သောဖြစ်ရပ်(အဆင့်) တစ်ခုလည်းဖြစ်ကာ အမေရိကန်ပြည်ထောင်စုသမိုင်းတွင် အရေးပါအရာရောက်ဆုံးသော မိန့်ခွန်းများထဲ၌လည်း ပါဝင်လေ၏။
၁၈၆၃ တွင် ကျေးကျွန်သန်းပေါင်းများစွာကို လွတ်လပ်မှုပေးသော လွတ်လပ်မှုကြေညာချက် မှ စာသားများကို စတင်ကိုးကားပြောဆိုခဲ့ကာEchols, James (2004), I Have a Dream: Martin Luther King Jr. and the Future of Multicultural America. ထို့နောက် ကင်းက "နှစ်တစ်ရာကြပြီးတဲ့နောက် နီဂရိုးများ အခုထိ မလွတ်လပ်သေးပါ" ဟူ၍ ပြောဆိုခဲ့သည်။
Alexandra Alvarez, "Martin Luther King's 'I Have a Dream': The Speech Event as Metaphor", Journal of Black Studies 18(3); . မိန့်ခွန်း၏ အဆုံးသတ်တွင် ကင်းက တစ်စိတ်တစ်ပိုင်းအနေဖြင့် ကြုံသလိုပြင်ဆင်လာခဲ့သော နိဂုံးပိုင်းကို "ကျွန်တော့်မှာ အိပ်မက်တစ်ခုရှိတယ်" ဟူ၍ စတင်ပြောဆိုခဲ့သည်။
အဆိုပါစကားကို ပြောစေရန် စေ့ဆော်သူမှာ မဟာလီယာ ဂျက်ဆန် ဖြစ်၍ ဂျက်ဆန်က "မာတင် ... သူတို့ကို အိပ်မက်အကြောင်း ပြောပြလိုက်စမ်းပါ" ဟူ၍ဆိုသည်မှ စတင်ခဲ့သည်။
See Taylor Branch, Parting the Waters: America in the King Years 1954–1963. မိန့်ခွန်း၏ ဤနိဂုံးအပိုင်းသည် နားထောင်သူပရိသတ်များကို စိတ်လှုပ်ရှားမှု အမြင့်မားဆုံးဖြစ်ပေါ်စေခဲ့ပြီး ယခုအခါ၌ အထင်ရှားဆုံးသော မိန့်ခွန်းတစ်ရပ်ဖြစ်လာခဲ့သည်။
ထိုအပိုင်း၌ ကင်းက ကျေးကျွန်စနစ်၊ အမုန်းတရားတို့ရှိနေသော နယ်မြေ(တိုင်းပြည်)မှ လွတ်လပ်ခြင်း၊ တန်းတူညီမျှခြင်းတို့ ဖြစ်ထွန်းပေါ်ပေါက်လာသည့် ၎င်း၏စိတ်ကူးအိပ်မက်များကို ဖော်ပြခဲ့သည်။
Nicolaus Mills, "What Really Happened at the March on Washington?", Dissent, Summer 1988; reprinted in Civil Rights Since 1787: A Reader on the Black Struggle, ed. Jonathan Birnbaum and Clarence Taylor, New York: New York University Press, 2000. ဂျွန် အဲလစ် မီးချန်က "အဲဒီစကားစုတစ်ခုတည်းနဲ့ကို မာတင်လူသာကင်းက တောမတ်စ် ဂျက်ဖာဆန်၊ အေဘရာဟမ် လင်ကွန်း တို့လို ခေတ်သစ်အမေရိကကို ပုံသွင်းတည်ဆောက်ခဲ့သူများနဲ့ အဆင့်တန်းတူ ဖြစ်လာခဲ့ပါတယ်။
" ပညာတတ်များ၏ ၂၀-ရာစု လူထုမိန်ခွန်းများနှင့်ပတ်သက်၍ ၁၉၉၉ ခုနှစ် မဲရွေးချယ်မှုတစ်ခု၌ ထိပ်ဆုံးစာရင်းဝင်ဖြစ်လာခဲ့ကာ "အင်္ဂလိပ်ဘာသာစကားသမိုင်းတွင် အကြီးကျယ်ဆုံးသော ခိုင်မာပြင်းထန်သည့် ပြောဆိုချက်မိန့်ခွန်း" အဖြစ်လည်း ဖော်ပြခြင်းခံရသည်။
နောက်ခံ thumb|၁၉၆၃ ဩဂုတ် ၂၈ တွင် ဝါရှင်တန်အထိမ်းအမှတ်အဆောက်အဦဆီသို့ လင်ကွန်းအမှတ်တရအဆောက်အဦမှချီတက်စဉ် မြင်ကွင်း အလုပ်အကိုင်နှင့် လွတ်လပ်ခွင့်အတွက် ဝါရှင်တန်လူထုချီတက်ပွဲသည် တစ်စိတ်တစ်ဒေသအားဖြင့် နိုင်ငံသားအခွင့်အရေး ဥပဒေပြဋ္ဌာန်းခြင်းအတွက် လူထုထောက်ခံမှုကို သရုပ်ဖော်ပြသရန်ဖြစ်၍ ထိုဥပဒေပြဋ္ဌာန်းရန် သမ္မတ ကနေဒီက ဇွန်လတွင် အဆိုပြုခဲ့၏။
ထို့ကြောင့်လည်း မာတင်လူသာကင်းနှင့် အခြားသောခေါင်းဆောင်များက ၎င်းတို့၏မိန့်ခွန်းပြောခြင်းများကို အေးဆေးတည်ငြိမ်စွာ ဆောင်ရွက်ရန်နှင့် နိုင်ငံသားအခွင့်ရေးဆိုင်ရာလှုပ်ရှားမှု၏ အမှတ်သင်္ကေတဖြစ်ခဲ့သော နိုင်ငံသားဥပဒေမလိုက်နာမှု (civil disobedience) များကို ရှောင်ရှားရန် သဘောတူညီခဲ့ကြသည်။
မူလ၌ ကင်းက ၎င်း၏မိန့်ခွန်းကို "ကျွန်များအားလွတ်လပ်ခွင့်ပေးခြင်း ဥပဒေထုတ်ပြန်ချက်" ရာပြည့်အခါသမယနှင့် ကိုက်ညီစေရန်၊ အေဘရာဟန် လင်ကွန်း၏ ပန်ဆယ်လ်ဗေးနီးယားပြည်နယ်၊ ဂတ္တီစဘာ့ဂ်မြို့တွင် ဟောခဲ့သော မိန့်ခွန်းကို အလေးအမြတ်ပြုရန် ရည်ရွယ်ခဲ့သည်။
မိန့်ခွန်းခေါင်းစဉ်နှင့် ရေးသားခြင်းအကြောင်း ကင်းက အသွေးအရောင်ရှိသူများ (လူမည်းများ) ဖွံ့ဖြိုးရေး အမျိုးသားအစည်းအရုံးတွင် မိန့်ခွန်း (နီဂရိုးများနှင့် အမေရိကအိပ်မက်) စတင်ပြောခဲ့သည့် ၁၉၆၀ မှစ၍ စိတ်ကူးအိပ်မက်များအကြောင်းကို ဟောပြောလာခဲ့လေသည်။
ထိုမိန့်ခွန်းသည် အမေရိကန်တို့၏ စိတ်ကူးအိပ်မက်နှင့် အရှိတရားကြား ကွာဟမှုအကြောင်းကို ဆွေးနွေးတင်ပြထားကာ လူဖြူပေါ်တင်ကြီးစိုးမှုဝါဒ ကျင့်သုံးသူများသည် အမေရိကအိပ်မက်ကို ချိုးဖောက်ကြောင်း၊ ပြည်ထောင်စုအစိုးရသည် ၎င်းတို့၏ (ဤအရေး၌) စိတ်ပါဝင်စားမှုမရှိခြင်း၊ သူတော်ကောင်းယောင်ဆောင်ခြင်း၊ တရားမျှတမှုအရေးကို သစ္စာဖောက်ခြင်း များမှတစ်ဆင့် ထိုအိပ်မက်ကို ဒဏ်ရာဒဏ်ချက် အမာရွတ်စွဲထင်စေခဲ့ပြီ ဖြစ်ကြောင်း စသဖြင့် ပြောကြားခဲ့သည်။
ကင်းက "နီဂရိုးများသည် အမေရိကန်တို့၏ စရိုက်လက္ခဏာ (အဇ္ဈတ္တ) ကို ကယ်ဆယ်ရန် ဘုရားသခင်၏တူရိယာတစ်လက် ဖြစ်ကောင်းဖြစ်နိုင်ပါတယ်" ဟု ညွှန်းဆိုပြောကြားခဲ့သည်။
Martin Luther King Jr., "The Negro and the American Dream", speech delivered to the NAACP in Charlotte, NC, September 25, 1960. ၁၉၆၁ တွင် နိုင်ငံအခွင့်အရေးလှုပ်ရှားမှု၊ ကျောင်းသားရေးရာလှုပ်ရှားတက်ကြွသူတို့၏ တန်းတူညီမျှမှုနှင့်ပတ်သက်၍ "အိပ်မက်" အကြောင်းပြောကြားရာ၌ — "အမေရိကအိပ်မက် ... ယခုအချိန်ထိ ဆန္ဒမပြည့်ဝသေးသော အိပ်မက်တစ်ခု" — ဟူသည့်စကားရပ်ကို အချို့သော အမျိုးသားရေးမိန့်ခွန်းများ၊ ထုတ်ပြန်ကြေညာချက်များ၌ အဓိကဝေါဟာရအဖြစ် "အိပ်မက်" ဆိုသည်ကို ထည့်သွင်းပြောဆိုခဲ့သည်။
thumb|လင်ကွန်းအမှတ်တရအဆောက်​အဦးရှေ့တွင် ကင်းနှင့် အခြားအလုပ်သမားခေါင်းဆောင်များ ၁၉၆၂ နိုဝင်ဘာ ၂၇ တွင် ကင်းက မြောက်ကာရိုလိုင်းနား၊ ရော့ကီးတောင်ရှိ ဘွတ်ကာတီ ဝါရှင်တန် အထက်တန်းကျောင်းတွင် မိန့်ခွန်းတစ်ခုပြောကြားခဲ့ရာ ထိုမိန့်ခွန်းသည် လင်ကွန်းအမှတ်တရအဆောက်အဦ၌ ပြောသည့် မိန့်ခွန်းထက်ပို၍ ရှည်လျားခဲ့၏။
စာသား၏ အပိုင်းများမှာ ဟိုဟိုသည်သည် ရွှေ့၍ပြောဆိုသည့်ပုံစံဖြစ်ပြီး အဓိကအပိုင်းသည် "ကျွန်တော့်မှာ အိပ်မက်တစ်ခုရှိတယ်" ဆိုသည်ကို သံပြိုင်စာကြောင်းအသွင်ဖြင့် ပြောဆိုသည်။
အထက်တန်းကျောင်း၌ ထိုသို့ပြောဆိုခဲ့သည်ကို ၂၀၁၅ ခုနှစ်မှ ပြန်လည်တွေ့ရှိခြင်းဖြစ်၏။
အကြောင်းမှာ မြောက်ကာရိုလိုင်းနားပြည်နယ် တက္ကသိုလ်က ၁၉၆၂ တွင်ပြောခဲ့သော ထိုမူကို ပြန်လည်ထိန်းသိမ်း၍ ဒီဂျစ်တယ်စနစ်သို့ပြောင်းကာ လူထုဆီသို့ ဖြန့်ချိလိုက်ခြင်းကြောင်းဖြစ်ပေသည်။
၁၉၆၃ ဒက်ထရွိုက်မြို့၌ အိပ်မက်မိန့်ခွန်းတစ်ခုကိုလည်း ပြောဆိုဖူးသေးသည်။
အလုပ်သမားခေါင်းဆောင်တစ်ဦးဖြစ်သူ ဝေါလ်တာ ရူးသာက ဒက်ထရွိုက်မြို့၊ ယူနိုက်တက် ကားလုပ်သားသမဂ္ဂ (United Auto Workers ၊ ယခု - ကား၊လေယာဉ်၊ စိုက်ပျိုးရေးဆိုင်ရာ အလုပ်သမားသမဂ္ဂ) ရုံးချုပ်ရှိ ညီညွတ်မှုအိမ်တော် (Solidarity House) တွင် ကင်းကို ရုံးခန်းတစ်ခန်းပေးထားကာ ကင်းက အဆိုပါအခန်း၌ ယခုဆောင်းပါးပါ "ကျွန်တော့်မှာ အိပ်မက်တစ်ခုရှိတယ်" မိန့်ခွန်းကို ဝါရှင်တန်လူထုချီတက်ပွဲကို မျှော်မှန်း၍ ရေးသားခဲ့သည်။
မဟာလီယာ ဂျက်ဆန်က "How I Got Over" သီချင်းကို မိန့်ခွန်းမတိုင်မီ သီဆိုခဲ့၍ ကင်း၏ မိန့်ခွန်းအကြောင်း သိရှိထားလေသည်။
ဝါရှင်တန်ချီတက်ပွဲတွင်ပြောဆိုသော မိန့်ခွန်းဖြစ်သည့် "ကျွန်တော့်မှာ အိပ်မက်တစ်ခုတယ်" သည် မတူညီသောအချိန်ကာလအချို့၌ရေးသားခဲ့၍ မတူညီသောမူအချို့ရှိလေသည်။
ထိုမိန့်ခွန်း၏မူကြမ်းသည် တစ်ခုတည်းမဟုတ်ပေ။
မူကြမ်းအချို့ကို ရောနှောပေါင်းစပ်ထားခြင်းဖြစ်ကာ မူလက "Normalcy, Never Again" (ဖြစ်မြဲဓမ္မတာ၊ နောက်တစ်ခါ ဘယ်တော့မှ) ဟု ခေါ်တွင်ခဲ့သည်။
ထိုမူကြမ်းစာသားများသည် မောဟောက်စ်ကောလိပ်နှင့် အတ္တလန်တာတက္ကသိုလ်ဌာန "ရောဘတ် ဒဘလျူ ဝုဒ်ဒရပ်ဖ် စာကြည့်တိုက်" ရှိ မောဟောက်စ်ကောလိပ်၏ မာတင်လူသာကင်း ဂျူနီယာ စုဆောင်းအကန့်တွင် တည်ရှိသည်။
Morehouse College Martin Luther King Jr. Collection, 2009 "Notable Items" Retrieved December 4, 2013 နာမည်ကြီး အာဖရိက-အမေရိက ဂေါ့စ်ပယ်လ်အဆိုတော် မဟာလီယာ ဂျက်ဆန်သီဆိုမှုအပြီး အခြားခေါင်းဆောင်တစ်ဦးက မိန့်ခွန်းပြောသည်။
ထိုနောက်မှ ကင်းက မိန့်ခွန်းပြောခဲ့၏။
ကင်းမိန့်ခွန်းအဆုံးသတ်ပိုင်း၌ ဂျက်ဆန်က ကင်းကို "သူတို့ကို စိတ်ကူးအိပ်မက်ဆိုတာတွေ ပြောပြလိုက်ပါ ... မာတင်" ဟု အော်ဟစ်ခဲ့သည်။
ထိုအခါ ကင်းက ပုံမှန်ပြောဆိုနေမှုမှ သွေဖည်ပြီး "ကျွန်တော့်မှာ အိပ်မက်တစ်ခုရှိတယ်" ဟူသော စကားစုကို ပုဒ်ဖြတ်ပုဒ်ရပ်သဘောအနေဖြင့် ညှပ်၍၊ ညှပ်၍ ထည့်သွင်းပြောဆိုခဲ့သည်။
ဤမိန့်ခွန်းမတိုင်မီ အခြားအရင်ပြောခဲ့ဖူးသော "အိပ်မက်တစ်ခုရှိတယ်" ထပ်ကျော့စကားစုကို ၁၉၆၃ ဇွန် ၂၃ ၊ ဒက်ထရွိုက်မြို့၊ ကိုဘိုခန်းမ၌လည်း ပြောဆိုဖူးသေးသည်။
ဤဝါရှင်တန်ချီတက်ပွဲအပြီး ကိုဘိုခန်းမတွင် ပြောခဲ့သော မိန့်ခွန်းကို ဂေါ်ဒီတေးသံသွင်းက "လွတ်လပ်မှုအတွက် ချီတက်ပွဲကြီး" (The Great March To Freedom) အမည်ဖြင့် ဖြန့်ချိခဲ့သည်။
မိန့်ခွန်း စကားအတတ်ပညာနှင့်ပတ်သက်၍ အပြောင်မြောက်ဆုံးအဖြစ် ကျယ်ပြန့်စွာ ကောင်းချီးပေးခံရသော ကင်း၏မိန့်ခွန်းသည် အမေရိကသမိုင်းမှ အရေးပါသော မှတ်တမ်းမှတ်ရာ(ကြေညာချက်) များကို ယူငင်မှီငြမ်းထားရာ ပါဝင်သည့်မှတ်တမ်းများမှာ လွတ်လပ်ရေးကြေညာခြင်း၊ ကျွန်များကို လွတ်လပ်ခွင့်ပေးခြင်း၊ အမေရိကအခြေခံဥပဒေ စသည်တို့ဖြစ်ကြသည်။
မိန်ခွန်းအစောပိုင်းတွင် ကင်းက အေဘရာဟမ် လင်ကွန်း၏ ဂတ္တီစဘာ့ဂ်မြို့၌ပြောခဲ့သော မိန့်ခွန်းကို ရည်ညွှန်းရာ "လွန်ခဲ့တဲ့ နှစ်တစ်ရာလောက်က..." (Five score years ago ...) ဆိုသော စကားရပ်ကို သုံးစွဲခဲ့သည်။
ကျေးကျွန်များအားလွတ်လပ်ခွင်းပေးခြင်းကို ရှင်းလင်စွာဖော်ပြထားသော ကျွန်စနစ်တိုက်ဖျက်ရေးအကြောင်းကို မှီငြမ်းပြုရာ၌ ကင်းက "သူတို့ရဲ့ ဖမ်းဆီးချုပ်နှောင်ခံရတဲ့ ညတာရှည်ကြီး အဆုံးသတ်ရန် မြူးထူးဖွယ်ရောင်နီပျိုးလေခဲ့ပြီ" ဟု ဆိုခဲ့သည်။
စကားစုထပ်တလဲလဲအသုံးပြုမှုကို မိန့်ခွန်းတစ်လျှောက် အသုံးချကာ အစောပိုင်း၌ ကင်းက ပရိသတ်အာရုံကိုဖမ်းစားရန် "ကဲ ... အချိန်ကျပြီ... " (အခုအချိန်သည် ..... အချိန်ရောက်ပြီ/ဖြစ်တယ်) ဆိုသည့်စကားစုကို ဆဋ္ဌမစာပိုဒ်တွင် သုံးခေါက်မျှသုံးနှုန်းထားသည်ငို တွေ့ရှိရလေသည်။
ကင်းက ၎င်းပရိသတ်ကြီးအား တညီတညွတ်၊ တပေါင်းတစည်းထဲသော အမေရိကနှင့်စပ်လျဉ်း၍ စိတ်ကူးပုံဖော်ဆေးခြယ် (ဖော်ပြ) ရာတွင် အမျာဆုံး ကိုးကားထားသော ထပ်ကျော့စကားရပ်မှာ "ကျွန်တော့်မှာ အိပ်မက်တစ်ခုရှိတယ်" ဟူသော စာသားဖြစ်၍ ရှစ်ကြိမ်မျှပင်သုံးစွဲခဲ့သည်။
အခြားထပ်ကျော့သုံးစွဲသည့် စာသားများ၌ "နှစ်တစ်ရာကြာသော်ငြားလည်း" ၊ "တို့တတွေ (စိတ်)မကျေနပ်နိုင်သေးဘူး" ၊ "ဒီယုံကြည်မှုနဲ့အတူ" ၊ "လွတ်လပ်မှုတရား ပျံ့နှံ့ပါစေ" ၊ နောက်ဆုံးမတော့ လွတ်လပ်ပြီ" စသည်တို့လည်းပါဝင်လေသည်။
ကင်းသည် ထိုနေ့အစီအစဉ်အရ မိန့်ခွန်းစကားပြောသူ ဆယ့်ရှစ်ယောက်တွင် ဆယ့်ခြောက်ယောက်မြောက်ဖြစ်ဖြစ်၏။
မိန့်ခွန်းတွင် ကိုးကားပြောဆိုမှုအများဆုံးဝါကျသည် "ကျွန်တော့်မှာ အိပ်မက်တစ်ခုရှိတယ်။
ကျွန်တော့်ကလေး လေးယောက်က အသားအရေအရောင်အသွေးနဲ့ ခွဲခြားဆက်ဆံခြင်းမပြုတဲ့နိုင်ငံ၊ ကိုယ်ကျင့်စာရိတ္တနဲ့ပဲ ခွဲခြားကြတဲ့နိုင်ငံမှာ တစ်နေ့ကျ နေထိုင်ကြမယ်ဆိုတဲ့ အိပ်မက်ပဲဖြစ်တယ်။
ဒီနေ့ ကျွန်တော် အိပ်မက်တစ်ခု မက်တယ်ဗျာ။
"Excel HSC Standard English, p. 108, Lloyd Cameron, Barry Spurr – 2009 အမေရိကအောက်လွှတ်တော်အမတ် ဂျွန်လူးဝစ်က "လင်ကွန်းအမှတ်တရအဆောက်အဦပေါ်ရှိ လှေကားထစ်လေးတွေကို ထာဝရတစ်သက်ပတ်လုံး မှတ်မိသတိရစေမဲ့ အထိမ်းအမှတ်နေရာတစ်ခုအဖြစ် ပြောင်းလဲခဲ့တဲ့ စွမ်းအား၊ စွမ်းရည်အပြည့်ဒေါက်တာကင်းမှာ ရှိပါတယ်" ဟုဆိုခဲ့သည်။
ထိုပုံစံဖြင့် မိန့်ခွန်းပြောခြင်းအားဖြင့် ဒေါက်တာကင်းသည် ထိုစဉ်အတွင်းရှိနေသော လူထုကိုသာမက အမေရိကတစ်ခွင်လုံးနှင့် မမွေးသေးသော အနာဂတ်မျိုးဆက်အသစ်များကိုပါ ပညာပေး၊ စေ့ဆော်၊ အသိပေးနိုင်ခဲ့လေသည်။
ကင်း၏ မိန့်ခွန်းသည် ကင်းကြုံတွေ့ရသော လူမှုနောက်ခံအခြေနေဖြစ်သည့် "မိမိနောက်ခံ၊ ယဉ်ကျေးမှုအပေါ်စံထား၍ အခြားနောက်ခံ၊ ယဉ်ကျေးမှုတို့ကို ကဲ့ရဲ့ရှုံချစော်ကားခြင်း" ၊ လူမည်းများအပေါ် အခွင့်ရေးယူခြင်း၊ နှိပ်စက်ခြင်း စသည်တို့ကို ရောင်ပြန်ဟပ်၏။
Exploring Religion and Ethics: Religion and Ethics for Senior Secondary Students, p. 192, Trevor Jordan – 2012. လူအားလုံးအတွက် လွတ်လပ်မှု၊ တရားမျှတမှုကို ထောက်ပံ့ပေးရန်ဆိုသော တည်ထောင်ထားသည့် နိုင်ငံအဖြစ် အမေရိကသားတို့၏ စိတ်ကူးယဉ်ပုံဖော်မှု (သို့) ဒဏ္ဍာရီ (myths) ကို (လုပ်ဆောင်ရန်) မေတ္တာရပ်ခံချက်အပေါ်၌ ကင်း၏မိန့်ခွန်းသည် အခြေတည်သည်။
ထို့နောက်လည်း မိန့်ခွန်းသည် စိတ်ပိုင်းဆိုင်ရာနောက်ခံအခြေနေအတွင်းတွင် ထို(အထက်ပါဆိုခဲ့သော) လောကီရေးရာ ဒဏ္ဍာရီများ(စိတ်ကူး)များကို "လူမျိုးအားလုံး တန်းတူညီမျှမှုသည် ဘုရားသခင်၏ အလိုတော်နှင့်ကိုက်ညီသည်" ဟု အခိုင်အမာဆိုလိုက်သည်က ဝန်းရံထောက်ပံ့ခိုင်ခံစေသည်၊ ပို၍ပင် ကျော်လွန်သွားစေသည် ဖြစ်၏။
ထို့ကြောင့် ထိုမိန့်ခွန်း၏ စကားအတတ်ပညာသည် လူမျိုးရေးခွဲခြားမှုအပြစ်ကြီးကို ပြန်လည်ပေးဆပ်အဖတ်ဆယ်ရာ၌ အထောက်အပံ့ဖြစ်စေခဲ့လေသည်။
See David A. Bobbitt, The Rhetoric of Redemption: Kenneth Burke's Redemption Drama and Martin Luther King Jr.'s "I Have a Dream" Speech, Lanham, MD: Rowman & Littlefield, 2004. "အမေရိကသည် ၎င်း၏ ကတိစကားသစ္စာကို စောင့်ထိန်းရန် ပျက်ကွက်၏" ဟု ကင်းက ဖော်ပြကာ ဆက်လက်၍ "အမေရိကသည် နီဂရိုးများကို ဆိုးရွားသော ချက်လတ်မှတ်တစ်စောင်ကို ပေးခဲ့ကြပြီ၊ ဝါရှင်တန် ဒီစီ သို့ ချီတက်ကြရင်း ဒီမကောင်းတဲ့ ချက်လက်မှတ်ကို ရအောင် ငွေလဲကြမယ်ဗျာ။
" မှတ်စု ကိုးကား ကဏ္ဍ:၂၀ရာစု မိန့်ခွန်းများ။
မွတ်စလင်ကုသိုလ်ဖြစ်ဆေးရုံ (Muslim Free Hospital ) သည် မြန်မာနိုင်ငံ၊ ရန်ကုန်မြို့တွင် တည်ရှိသည့် ဆေးရုံတစ်ခု ဖြစ်သည်။
၁၉၃၇ ခုနှစ်တွင် သေးငယ်သည့် ဆေးကုခန်းအနေဖြင့် စတင်ခဲ့သည်။
တဖြည်းဖြည်းတိုးတက်လာကာ ယနေ့ကာလတွင် ကုတင် ၁၆၀ ရှိ ဆေးရုံအဖြစ်သို့ ရောက်ရှိခဲ့သည်။
ဆေးရုံ၏ အဓိကရည်မှန်းချက်မှာ ဆင်းရဲသူများ၊ ချို့တဲ့သူများနှင့် ဖျားနာသူများကို လူမျိုး၊ ဘာသာ၊ အသားအရောင် ခွဲခြားမှုမရှိဘဲ အကူအညီပေးရန် ဖြစ်သည်။
ဆေးရုံသည် လုပ်အားပေးကူညီသူများနှင့် အလှူငွေများဖြင့် လူများကို ပြုစုစောင့်ရှောက်လျက်ရှိသည်။
ဆေးရုံသည် အဆောက်အဦသုံးခုပါဝင်ဖွဲ့စည်းထားသည်။
အဓိကအဆောက်အဦးသည် မဟာဗန္ဓုလပန်းခြံလမ်းတွင် တည်ရှိပြီး အခြားနှစ်ခုသည် ၃၅ လမ်းတွင် တည်ရှိကာ အပေါ်မှ တံတားဖြင့် ဆက်သွယ်ထားသည်။
စာရေးဆရာနှင့် လူ့အခွင့်အရေး လှုပ်ရှားသူ စာရေးဆရာမ မသီတာ (စမ်းချောင်း) သည် ဤဆေးရုံတွင် ဆရာဝန်တစ်ဦးနေဖြင့် လုပ်ကိုင်လျက်ရှိသည်။
ကိုးကား ကဏ္ဍ:ရန်ကုန်မြို့ရှိ ဆေးရုံများ။
တိလောရာကု သည် နီပေါနိုင်ငံတောင်ပိုင်း၊ ကပိလဝတ်ခရိုင်၊ လုမ္ဗိနီဇုန်တွင် တည်ရှိသည့် ကျေးရွာတစ်ခု ဖြစ်သည်။
၁၉၉၁ ခုနှစ် နီပေါနိုင်ငံ၏ လူဦးရေစာရင်းအရ ကျေးရွာတွင် အိမ်ထောင်စု ၉၄၄ စု ရှိပြီး လူဦးရေ ၅၆၈၄ ဦး နေထိုင်သည်။
သက္ကတိုင်း၏ ရှေးဟောင်းမြို့တော် ကပိလဝတ်ရှိ အဓိကကျသည့်နေရာတစ်ခု ဖြစ်သည်။
ထိုနေရာတွင် ဂေါတမြတ်စွာဘုရားသည် ၂၉ နှစ် သီတင်းသုံးနေထိုင်ခဲ့သည်။
ထိုနေရာသည် လုမ္ဗိနီတောအုပ်၏ အနောက်ဘက်တွင် တည်ရှိပြီး ဂေါတမမြတ်စွာဘုရား၏ မွေးဖွားရာနေရာအဖြစ် ပွဲတော်များ ကျင်းပသည်။
ဤနေရာကို ယူနက်စကိုစမ်းသပ်နေရာဖြစ် သတ်မှတ်ပေးရန် ၁၉၉၆ ခုနှစ်တွင် နီပေါနိုင်ငံအစိုးရက စာရင်းသွင်းခဲ့သည်။